**Dôvodová správa**

1. **Osobitná časť**

**K čl. I**

**K bodu 1**

Dochádza k zaradeniu poskytovateľa Nemocničná a.s., Nemocnice Malacky do pevnej siete poskytovateľov ústavnej zdravotnej starostlivosti, ktorí poskytujú ústavnú pohotovostnú službu na urgentnom príjme 1. typu, a to od 31. marca 2023 do 31.decembra 2023.

**K bodu 2**

V prílohe č. 8 Tabuľka A: Pevná sieť poskytovateľov ústavnej zdravotnej starostlivosti, ktorí poskytujú ústavnú pohotovostnú službu na urgentnom príjme 1. typu sa vypúšťa tretí riadok z dôvodu zaradenia  Fakultnej nemocnice Trnava do siete poskytovateľov ústavnej zdravotnej starostlivosti, ktorí poskytujú ústavnú pohotovostnú službu na urgentnom príjme 2. typu. Zároveň dochádza k prečíslovaniu nasledujúcich riadkov.

**K bodu 3**

V prílohe č. 8 Tabuľka B: Pevná sieť poskytovateľov ústavnej zdravotnej starostlivosti, ktorí poskytujú ústavnú pohotovostnú službu na urgentnom príjme 2. typu sa z dôvodu zaradenia Fakultnej nemocnice Trnava do siete poskytovateľov ústavnej zdravotnej starostlivosti, ktorí poskytujú ústavnú pohotovostnú službu na urgentnom príjme 2. typu dopĺňa riadok 13.

**K čl. II**

Vzhľadom na dĺžku legislatívneho procesu a skráteného medzirezortného pripomienkového konania sa navrhuje dátum účinnosti návrhu nariadenia vlády Slovenskej republiky na 1. apríla 2023.